*Уважаеми жители на община Добричка,*

*скъпи добруджанци,*

*Поздравявам Ви по повод предстоящите празници – Рождество Христово и настъпването на Новата 2019 година.Това са дните, които събират семейства, роднини и приятели отблизо и далеч. Най-голямото коледно вълшебство е семейството, сплотено до коледната елха – в хармония, обич и топлина. Неизмеримо е щастието, което ни дават дребните наглед неща – срещите с близки хора, усмихнатите деца, малък жест на внимание към познат или непознат... Затова нека бъдем по-добри един към друг и всеки ден намираме повод за радост и усмивка. Пожелавам на всички здраве, късмет и семейно щастие.Нека през Новата 2019 година домът ни да е по-уютен, животът ни да е по-ведър, сърцата ни да са отворени с добро към хората.*

*Нека има повече ползотворни дела и споделени успехи за всички жители на общината!*

*Честито Рождество Христово!*

*Щастлива и щедра да е Новата 2019 година!*

***инж. Тошко Петков***

***Кмет на община Добричка***